ΓΡΑΠΤΗ ΕΡΩΤΗΣΗ E-3652/00

υποβολή: Olivier Dupuis (TDI) προς την Επιτροπή

(23 Νοεμβρίου 2000)

Θέμα: Χρηματοδοτήσεις της ΕΕπέρ των παλαιστινιακών μέσων μαζικής ενημέρωσης

Μέρος των χρηματοδοτήσεων που χορηγεί η η ΕΕ στην Παλαιστινιακή Αρχή προορίζεται για τη χρηματοδότηση των παλαιστινιακών μέσων μαζικής ενημέρωσης. Οι πιστώσεις αυτές πρέπει να συμβάλλουν στη δημιουργία

ενός ανοικτού και πολυφωνικού συστήματος ενημέρωσης και, κατά συνέπεια, , στην ανάδυση μιας δημοκρατικής παλαιστινιακής κοινωνίας. Ωστόσο, καθ' όλη τη διάρκεια της τελευταίας κρίσης της ειρηνευτικής διαδικασίας, πολλά παλαιστινιακά μέσα μαζικής ενημέρωσης διέδιδαν εκκλήσεις για τη συμμετοχή σε οδομαχίες κατά του εβραϊκού πληθυσμού, ορισμένες από τις οποίες χαρακτηρίζονταν από στοιχείαποδαύλισης μίσους. Έτσι, έπαιξαν καθοριστικό ρόλο στην αύξηση των πολύνεκρων συγκρούσεων των τελευταίων εβδομάδων.

Εξάλλου, άλλες χρηματοδοτήσεις της ΕΕ προορίζονται για τηνποστήριξη του τομέα της εκπαίδευσης και της διδασκαλίας. Ωστόσο, σύμφωνα με τα αποτελέσματα μιας έρευνας που πραγματοποίησε το Center for monotoring the impact of peace, τα κείμενα που διδάσκονται στα παλαιστινιακά σχολεία περιέχουν πολυάριθμες αντισημιτικές αναφορές. Κρίνει η Επιτροπή ότι είναι παραδεκτό να χρησιμοποιούνται οι πιστώσεις της ΕΕ για την ενθάρρυνση των αισθημάτων μίσους απέναντι στον ισραηλινό λαό; Ποιες πρωτοβουλίες ανάλαβε ή σκοπεύει να αναλάβει η Επιτροπή και ποιους μηχανισμούς σκοπεύει να εφαρμόσει ούτως ώστε να αποφευχθεί στο μέλλον η χρησιμοποίηση της χρηματοδότησης της ΕΕ προς την ΠΑ για την παρακίνηση στη βία και το μίσος κατά του εβραϊκού λαού, τον αντισημιτισμό και, εν τέλει, σε δραστηριότητες που στοχεύουν στη διάλυση της διαδικασίας ειρήνευσης στη Μέση Ανατολή;

Κοινή απάντηση του κ. Patten εξ ονόματος της Επιτροπής στις γραπτές ερωτήσεις P-3612/00, P-3643/00 και E-3652/00

(12 Δεκεμβρίου 2000)

Η Επιτροπή αντιτίθεται σε οποιαδήποτε προσπάθεια χρησιμοποίησης του εκπαιδευτικού συστήματος ως μέσου για την προώθηση της αδιαλλαξίας και την παρεμπόδιση των προσπαθειών που έχουν μέχρι σήμερα επιτευχθεί από τα διάφορα μέρη που δεσμεύονται στη διαδικασία για την ειρήνη στη Μέση Ανατολή. Είναι ιδιαίτερα λυπηρό το ότι παιδιά που φοιτούν στο σχολείο εκτίθενται ενδεχομένως στην αδιαλλαξία και στην αμοιβαία μη κατανόηση, ανεξάρτητα από το εάν προέρχονται από το ένα ή το άλλο από τα εμπλεκόμενα στις συγκρούσεις μέρη.

Κανένα από τα προγράμματα που χρηματοδοτεί η Επιτροπή για τηνποστήριξη της Παλαιστινιακής Αρχής δεν έχειποστηρίξει την έκδοση ή τη διανομή σχολικών βιβλίων. Επιπλέον, δεν έχει γίνει ποτέ καμία αίτηση από την Παλαιστινιακή Αρχή για τη χρηματοδότηση προγραμμάτων μαθημάτων και σχολικών βιβλίων. Η βοήθεια στο εκπαιδευτικό σύστημα έχει επικεντρωθεί, κυρίως, στηνποδομή, στον εξοπλισμό για τα σχολεία και τις σχολικές βιβλιοθήκες καθώς και στην άμεση βοήθεια για τρέχουσες σχολικές δαπάνες (μισθοί, εστιατόρια, κ.λπ.). Όσον αφορά προγράμματα που έχουν χρηματοδοτηθεί διμερώς από κράτη μέλη, η Επιτροπή δεν έχει δικαίωμα παρακολούθησης ή παρέμβασης και, για το λόγο αυτό, πρέπει να απευθύνονται μεμονωμένα αιτήματα προς τα σχετικά κράτη μέλη.

Η Επιτροπή έχει πάντα επικεντρώσει τη βοήθειά της στην προώθηση της ειρήνης, της ανοχής και των ανθρωπίνων δικαιωμάτων στη Μέση Ανατολή. Σχετικά με αυτό, το άρθρο 2 της προσωρινής συμφωνίας σύνδεσης Κοινότητας-Παλαιστίνης αναφέρει ρητά ότι η αμοιβαία συνεργασία μεταξύ των μερών πρέπει να στηρίζεται στο σεβασμό των δημοκρατικών αρχών και των θεμελιωδών δικαιωμάτων του ανθρώπου όπως αναφέρονται στην Παγκόσμια Διακήρυξη των ανθρωπίνων δικαιωμάτων, η οποία καθοδηγεί την εσωτερική και τη διεθνή πολιτική τους. Στο πλαίσιο αυτό, η Επιτροπή έχει, τα τελευταία χρόνια, χρηματοδοτήσει διάφορα προγράμματα που έχουν σκοπό να ενθαρρύνουν και να ενισχύσουν τον διάλογο μεταξύ των νέων του Ισραήλ και της Παλαιστίνης όπως και τις συναντήσεις νέων για την προώθηση του διαπολιτιστικού διαλόγου και της κοινής κατάρτισης.